Z A P I S N I K


1. konstituirajuće sjednice Vijeća Gradske četvrti Trnje, održane 23. lipnja 2021. s početkom u 11,30 sati u prostoru mjesne samoupravu, Ulica Vladimir Ruždjaka 26, dvorana – južni ulaz.
Nazočni članovi Vijeća: Petar Anić Božić, Mato Bartoluci, Petra Bušelić, Vladimir Dimić, Goran Đulić, Almasa Filipović, Zvonimir Glavaš, Šime Kovač, Viktor Kozar, Vesna Kušanić, Frana Laća, Lovro Marković, Vedran Mihelčić, Mladen Perica i Marija Prša.
Ostali nazočni: Renata Šimon, pročelnica Gradskog ureda za mjesnu samoupravu, Marko Pavlek, pomoćnik pročelnice, Vedran Pilaš, pomoćnik pročelnice, Martina Jakovina, vršiteljica dužnosti voditeljice Područnog odsjeka Trnje (Trnje), Niko Ćosić i Daniela Vuković, djelatnici Područnog odsjeka Trnje (Trnje). 
Sjednicu otvara pročelnica Gradskog ureda za mjesnu samoupravu, Renata Šimon, koja pozdravlja sve prisutne, a posebno novoizabrane članove Vijeća Gradske četvrti Trnje. Svima čestita na izbornom uspjehu i želi uspješan rad u ovom mandatu. 
Poziva sve prisutne na odavanje počasti Domovini i odavanje počasti svim palim hrvatskim braniteljima i civilnim žrtvama Domovinskog rata.
Nakon uvodnog izlaganja, pročelnica Gradskog ureda za mjesnu samoupravu, Renata Šimon, utvrđuje da je nazočno 15 od 15 članova Vijeća te da su ispunjeni uvjeti za konstituiranje Vijeća.
Pročelnica Gradskog ureda za mjesnu samoupravu predlaže 
              


D N E V N I    R E D:


1. 
Osnivanje i izbor članova Mandatnog povjerenstva,

2. 
Izvješće Mandatnog povjerenstva o provedenim izborima za članove Vijeća 


    
Gradske četvrti Trnje,
     
3. 
Polaganje prisege članova Vijeća,

4. 
Izbor predsjednika Vijeća,

5. 
Izbor potpredsjednika Vijeća,

6. 
Pitanja i prijedlozi.
Pročelnica Gradskog ureda otvara raspravu, zaključuje raspravu i daje na glasovanje prijedlog dnevnog reda.

Vijeće je jednoglasno (15 "ZA") prihvatilo predloženi dnevni red.

Pročelnica Gradskog ureda obavještava prisutne da je člankom 50. stavkom 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. Na temelju uvida u službene rezultate izbora članova Vijeća Gradske četvrti Trnje konstatirala je da je najviše glasova dobila kandidacijska lista: MOŽEMO! – POLITIČKA PLATFORMA, ZAGREB JE NAŠ!, NOVA LJEVICA, ZELENA ALTERNATIVA – ODRŽIVI RAZVOJ HRVATSKE, ZA GRAD, te da je prva izabrana članica Vijeća na toj listi gospođa Frana Laća.
Pročelnica Gradskog ureda poziva gospođu Franu Laća da nastavi predsjedati sjednicom Vijeća Gradske četvrti Trnje, pozdravlja sve prisutne i želi uspješan nastavak rada.

Nakon kraće stanke, sjednicom Vijeća Gradske četvrti Trnje, predsjedava gospođa Frana Laća.

Predsjedateljica zahvaljuje pročelnici Gradskog ureda, pozdravlja sve prisutne te nastavlja s vođenjem sjednice.

Ad 1.
Osnivanje i izbor članova Mandatnog povjerenstva,

Predsjedateljica
nakon što je obrazložila zadaću Mandatnog povjerenstva, predlaže 

članove i to: za predsjednika Mandatnog povjerenstva Mladena Pericu, a 
za članove Mariju Prša i Lovru Markovića.
Predsjedateljica
otvara raspravu, zaključuje raspravu i daje na glasovanje Prijedlog 
zaključka o osnivanju i izboru članova Mandatnog povjerenstva.

Vijeće je većinom glasova (13 „ZA“ i 2 „PROTIV“) donijelo 

ZAKLJUČAK

o osnivanju i izboru članova Mandatnog povjerenstva.
Zaključak se prilaže zapisniku.

Predsjedateljica
moli Mandatno povjerenstvo da pripremi Izvješće o provedenim izborima za članove Vijeća Gradske četvrti Trnje s prijedlogom za verifikaciju mandata članovima Vijeća.
Ad 2. 
Izvješće Mandatnog povjerenstva o provedenim izborima za članove Vijeća 
Gradske četvrti Trnje,
Predsjedateljica 
daje riječ predsjedniku Mandatnog povjerenstva, gospodinu Mladenu Perici, koji podnosi Izvješće.
Izvješće se prilaže zapisniku.

Predsjedateljica
zahvaljuje predsjedniku Mandatnog povjerenstva na podnesenom Izvješću.

Predsjedateljica
otvara raspravu o Izvješću, zaključuje raspravu i daje na glasovanje Prijedlog zaključka  o Izvješću Mandatnog povjerenstva.
Vijeće je jednoglasno donijelo 

ZAKLJUČAK
o Izvješću Mandatnog povjerenstva.
Zaključak se prilaže zapisniku.

Ad 3.
Polaganje prisege članova Vijeća,
Predsjedateljica
sukladno odredbama članka 8. Poslovnika o radu Vijeća Gradske četvrti Trnje, čita tekst prisege, poimence proziva članove Vijeća da izgovore riječ: "PRISEŽEM". Predsjedateljica
čestita izabranim članovima Vijeća čiji su mandati verificirani te svima želi puno uspjeha u radu.
Potpisane prisege se prilažu zapisniku.

Ad 4.
Izbor predsjednika Vijeća,
Predsjedateljica
upoznaje Vijeće s odredbama Poslovnika o radu Vijeća, kojima je uređen način biranja predsjednika.
Predsjedateljica
obavještava da je podnesen 1 prijedlog kandidata za predsjednika Vijeća i to:

- prijedlog kandidata za predsjednika Vijeća Gradske četvrti podnijeli su članovi Vijeća:
    1.
Frana Laća,

    2.
Vesna Kušanić,
    3.
Petra Bušelić,

    4.
Zvonimir Glavaš,
    5.
Viktor Kozar,
    6. 
Marija Prša,   
 koji za predsjednika Vijeća predlažu Gorana Đulića.
Predsjedateljica
 otvara raspravu i zaključuje raspravu.
Predsjedateljica
podsjeća da se, prema odredbama članka 15. Poslovnika o radu Vijeća, predsjednik bira javnim glasovanjem, osim u slučaju da Vijeće, na osnovi prijedloga trećine članova, većinom glasova svih svojih članova prethodno odluči da će se glasovati tajno. Konstatira da nema prijedloga za tajnim glasovanjem.
Predsjedateljica
daje na glasovanje prijedlog kandidata za predsjednika Vijeća. Konstatira da je za prijedlog glasovalo 11 članova Vijeća, uz 3 glasa protiv i 1 suzdržan, te je Vijeće većinom glasova donijelo
Z A K LJ U Č A K

o izboru predsjednika Vijeća Gradske četvrti Trnje.
Zaključak se prilaže zapisniku.
Predsjedateljica
čestita izabranom predsjedniku ta ga moli da nastavi s vođenjem sjednice.

Predsjednik 
pozdravlja prisutne i zahvaljuje na iskazanom povjerenju.
Ad 5. Izbor potpredsjednika Vijeća,
Predsjednik
upoznaje Vijeće s odredbama Poslovnika o radu Vijeća, kojima je uređen način biranja potpredsjednika.
Predsjednik
obavještava članove da je podnesen 1 prijedlog kandidata za potpredsjednika Vijeća i to:
- prijedlog kandidata za potpredsjednicu Vijeća Gradske četvrti podnijeli su članovi Vijeća:
    1.
Frana Laća,

    2.
Vesna Kušanić,

    3.
Zvonimir Glavaš,
    4.
Viktor Kozar,
    5.
Marija Prša,
    6. 
Vladimir Dimić,    

    koji za potpredsjednicu Vijeća predlažu Petru Bušelić.
Predsjednik otvara raspravu i zaključuje raspravu.
Predsjednik 
podsjeća da se, prema odredbama članka 15. Poslovnika o radu Vijeća, potpredsjednik bira javnim glasovanjem, osim u slučaju da Vijeće, na osnovi prijedloga trećine članova, većinom glasova svih svojih članova prethodno odluči da će se glasovati tajno. Konstatira da nema prijedloga za tajnim glasovanje.
Predsjednik
daje na glasovanje prijedlog kandidatkinje za potpredsjednicu Vijeća – Petra Bušelić. Konstatira da je za prijedlog glasovalo 11 članova Vijeća, uz 2 glasa protiv i 2 suzdržana, te je Vijeće većinom glasova donijelo

Z A K LJ U Č A K

o izboru potpredsjednice Vijeća Gradske četvrti Trnje.
Zaključak se prilaže zapisniku.
Predsjednik čestita izabranoj potpredsjednici Vijeća.
Ad 6. Pitanja i prijedlozi.

Šime Kovač
pozdravlja prisutne te čestita novoizabranim članovima Vijeća. Predlaže da Vijeće kao praksu uvede poimenično glasovanje.

Mato Bartoluci 
pozdravlja prisutne i čestita novoizabranim članovima Vijeća. Kao bivši predsjednik Vijeća nada se dobroj suradnji i transparentnom načinu rada.

Predsjednik
još jednom zahvaljuje na ukazanom povjerenju. U kratkom predstavljanju upoznaje prisutne sa svojim obrazovanjem, zaposlenjem i područjima na kojima je aktivan. Predlaže da se 2. sjednica Vijeća održi u četvrtak, 8. srpnja 2021. s početkom u 19,00 sati. 

Predsjednik zaključuje raspravu.
Sjednica je završila s radom u 12,10.
KLASA:026-02/21-01/142
URBROJ:251-06-11-17-21-3
Zagreb, 23. lipnja 2021.

